***Монгол Улсын Их Хурлын 2015 оны хаврын ээлжит чуулганы***

***Аюулгүй байдал, гадаад бодлогын байнгын хорооны***

***5 дугаар сарын 05-ны өдөр /Мягмар гараг/-ийн***

***хуралдааны гар тэмдэглэл***

Улсын Их Хурлын гишүүн Н.Энхболд ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаан ирвэл зохих 19 гишүүнээс 10 гишүүн ирж, 52.6 хувийн ирцтэйгээр 14 цаг 53 минутад Төрийн ордны “Б” танхимд эхлэв.*

*Чөлөөтэй: Сүхбаатарын Батболд, Ц.Цолмон;*

*Тасалсан: Х.Баттулга, Г.Батхүү, Д.Бат-Эрдэнэ, Б.Болор, Ц.Оюунбаатар, О.Содбилэг, Л.Цог.*

***Нэг. Монгол Вьетнамын Засгийн газар хоорондын хэлэлцээр***

*Хаалттай хуралдааны горимоор хэлэлцэв.*

***Хоёр. “Монгол Улсын Төрийн цэргийн бодлогын үндсийг батлах тухай” Улсын Их Хурлын тогтоолын төслийг хэлэлцүүлэгт бэлтгэх үүрэг бүхий ажлын хэсэг байгуулах тухай***

Хуралдаанд Улсын Их Хурлын Аюулгүй байдал, гадаад бодлогын байнгын хорооны ажлын албаны зөвлөх Ш.Хишигсүрэн, референт Л.Эрдэнэчимэг нар байлцав.

Ажлын хэсгийн ахлагчаар Улсын Их Хурлын гишүүн Н.Энхболд, гишүүдэд Улсын Их Хурлын гишүүн Р.Амаржаргал, М.Батчимэг, Н.Номтойбаяр нар орж ажиллахаар тогтов.

*Хуралдаан 2**минут үргэлжилж, 14 цаг 55 минутад өндөрлөв.*

Тэмдэглэлтэй танилцсан:

АЮУЛГҮЙ БАЙДАЛ, ГАДААД БОДЛОГЫН

БАЙНГЫН ХОРООНЫ ДАРГА Ж.ЭНХБАЯР

Тэмдэглэл хөтөлсөн:

ПРОТОКОЛЫН АЛБАНЫ

ШИНЖЭЭЧ Д.УЯНГА

***МОНГОЛ УЛСЫН ИХ ХУРЛЫН 2015 ОНЫ ХАВРЫН ЭЭЛЖИТ ЧУУЛГАНЫ***

***АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРООНЫ***

***5 ДУГААР САРЫН 05-НЫ ӨДӨР /МЯГМАР ГАРАГ/-ИЙН***

***ХУРАЛДААНЫ ДЭЛГЭРЭНГҮЙ ТЭМДЭГЛЭЛ***

**Н.Энхболд: -** Ирц бүрдсэн үү, тийм ээ. 19-өөс 10 байна. Байнгын хорооны дарга өнөөдөр энэ Үндэсний аюулгүй байдлын зөвлөл дээр нөгөө эдийн засаг, санхүүгийн нөхцөл байдлын талаар зөвлөл хуралдаж байгаа юм байна. Тэнд Байнгын хорооны дарга бас зөвлөх эрхтэй оролцдог. Үүнийг хүмүүс мэдэж байгаа байх. Тэгээд Ж.Энхбаяр дарга тэр хуралд орж байна гээд сая над руу өөрөө яриад та хурлаа удирдаад явуулаач гэж ингэж хэллээ. Ирц бүрдсэн байна. Хурлаа эхэлье.

Өнөөдөр 2 асуудал хэлэлцэнэ. Монгол Вьетнамын Засгийн газар хоорондын 1 хэлэлцээр байгаа. Нууц горимоор хэлэлцэх ёстой. Түрүүн бид нар 1 хэлэлцэж байгаад орхисон буцаагаад явуулсан нэг ийм хэлэлцээрийн асуудал бий. Бусад асуудлын хүрээнд Ерөнхийлөгчөөс 2015.04.13-ны өдөр Их Хуралд өргөн мэдүүлсэн Төрийн цэргийн бодлогын үндсийг батлах тухай Их Хурлын тогтоолын төслийг Их Хурлын чуулганы нэгдсэн хуралдаанаар хэлэлцүүлэх, бэлтгэлийг нь хангах, санал, дүгнэлт гаргах үүрэгтэй ажлын хэсэг байгуулах ёстой. Ийм 2 асуудал өнөөдөр асуудлыг өнөөдөр хэлэлцэх ёстой. Хэлэлцэх асуудал дээр саналтай гишүүн байна уу? Би эхлээд юу яана шүү дээ. Хэрэв асуудлаа баталбал дараа нь нууцын горимд шилжүүлж байгаад тэгээд юмаа ярьж эхэлнэ. За Р.Амаржаргал гишүүн.

**Р.Амаржаргал: -** Би зүгээр процессын хувьд ойлгохгүй байна л даа. Тэр Вьетнамтай холбогдох асуудал маань яаж явах юм бэ? Тэр чинь соёрхон батлах шаардлагагүй асуудал.

**Н.Энхболд:** Тэрийгээ бүгдээрээ хэлэлцэх асуудлаа батлаад нууц горим руу шилжээд явъя.

**Р.Амаржаргал: -** Батлаад шийдэх юм уу? За.

**Н.Энхболд: -** Өөр санал байхгүй бол хэлэлцэх асуудлаа баталлаа. Эхний асуудлыг нууцын зэрэглэлтэй болох юм. Тийм учраас горим хангая, ажлын албаныхан.

*Монгол Вьетнамын Засгийн газар хоорондын хэлэлцээрийг … цаг … минутаас … цаг … минутад хаалттай хуралдааны горимоор хэлэлцэв.*

**Н.Энхболд: -** Одоо нээлттэй тийм. Монгол Улсын Ерөнхийлөгч 2015.04.13-ны өдөр Их Хуралд Монгол Улсын төрийн цэргийн бодлогын үндсийг батлах тухай Улсын Их Хурлын тогтоолын төслийг өргөн мэдүүлсэн байж байгаа. Энэ бол бас нэлээн том баримт бичиг болох ёстой. Манай Байнгын хорооны гишүүд мэдэж байгаа байх. Манай Байнгын хорооноос бас ажлын хэсэг гараад, түрүүчийн бодлого энэ талаар гарсан шийдвэрүүдийн хэрэгжилт, зэвсэгт хүчин, батлан хамгаалахын чиглэлээр үйл ажиллагаа нөхцөл байдлын өнөөдрийн байдлын талаар санал, дүгнэлт өгөх ажлын хэсэг гараад ингээд ажиллаж байгаа. Бид нар бас урьд Байнгын хороон дээр энэ чиглэлээр ярилцсан.

Ерөнхийлөгчөөс энэ Төрийн цэргийн бодлогын үндсийг батлах тухай тогтоолын төсөл ороод ирэхээр энэ ажлын хэсгийнхээ санал, дүгнэлт юмнуудтай уялдуулаад Байнгын хорооноос бас нэг ажлын хэсэг гаргаад, тэгээд нэлээн сайн ажиллаж байгаад сүүлийн үед бий болсон нөхцөл байдлууд бусад зүйлүүдээ харгалзаж үзээд энэ Төрийн цэргийн бодлогын үндсийг одоо энэ нэрээ явж байгаа ямар нэртэй гарахыг мэдэхгүй. Гарах энэ тогтоолыг гаргах нь зүйтэй гэсэн ийм байр суурьтай байж байгаа юм. Тэгэхээр өнөөдөр одоо бид нар бол энэ чиглэлээр ажиллах ажлын хэсэг гаргаад, ажлын хэсэг байгуулах тухай тогтоол батлах ёстой. Байнгын хороон дарга бол энэ талаар бас бусад гишүүдтэй ярьсан байх гэж бодож байна. Надтай ярьж байсан. Та энэ ажлын хэсэгт орж ажиллаач гээд. Тэгээд бололцоо байвал ахлаад ажиллаач гэж хэлсэн. Өөр гишүүдийн зүгээс ахалъя гэсэн минийхээс илүү их хүсэл эрмэлзэлтэй хүн байхгүй бол би яах вэ тэр ажлын хэсгийг ахлаад ажиллаж болно гэж ингэж хэлж байсан.

Бид бол 5 хүний бүрэлдэхүүнтэй ажлын хэсэг эндхээсээ манай Байнгын хорооноос гараад, өнөөдөр тогтоол гаргаад, ажлын хэсгээ байгуулбал Байнгын хорооны дарга дээр ярьж байгаад удирдамж үйл ажиллагааны чиглэл юмнуудыг нь гаргаад өгчих байх гэж бодож байна. Тэгэхээр одоо бол бид нар ажлын хэсгээ л байгуулах үүрэгтэй. Одоогийн байдлаар би нэрээ өгсөн байж байгаа. Өөр саналтай гишүүд байвал оръё. За Р.Амаржаргал гишүүн байна. Н.Номтойбаяр гишүүн байна. М.Батчимэг гишүүн байна. 5 хүн баймаар байна. Нөгөө бүлгээс, за ингээд 2, 2. Нөгөө нэг бүлгээс бас нэг хүн байх нь зүйтэй байх. Харин тийм. Тэр бүлгээс. Гэхдээ өөрөөс нь санал авах ёстой л доо. 4 хүн ямар ч байсан оллоо. Тэгвэл Шударга ес бүлгийн удирдлагатай ярьж байгаад нэг хүн тэднийхээс нэмж аваад, ингээд 5 хүний бүрэлдэхүүнтэй байгуулж болж байна уу? Санал, гишүүд байна уу, өөр. Р.Амаржаргал, Н.Энхболд, М.Батчимэг, Н.Номтойбаяр, тэндээс нэг хүн. Ажлын хэсгийн ахлагчийг томилох ёстой. Ахлагчаар ажиллах хүсэлтэй хүн байна уу? Тийм. Манайхаас 2 хүн орсон. Бид 2 орчихлоо. Н.Номтойбаяр бид 2 орчихлоо. Тийм. За тэгвэл Нямаагийн Энхболд гишүүнийг ажлын хэсгийг ахлагчаар томилоод, 5 хүний бүрэлдэхүүнтэй ийм ажлын хэсэг байгуулах тогтол гаргая. Дэмжиж байгаа гишүүд гараа өргөөрэй. Гар өргөөд шийдье. Бүгдээрээ дэмжлээ. Надаас илүү хүсэж байгаа хүн л гэж хэлсэн шүү дээ. За баярлалаа. Өнөөдрийн хуралдаан дууслаа, гишүүд ээ.

Дууны бичлэгээс буулгасан:

ПРОТОКОЛЫН АЛБАНЫ

ШИНЖЭЭЧ Д.УЯНГА